ወዳጅ አገራትና ዜጎች ኢትዮጵያን የቱሪስት መዳረሻ እንዲያደርጉ ጥሪ ቀረበ
አዲስ አበባ፡- ኢትዮጵያ የበርካታ የሚዳሰሱና የማይዳሰሱ ቅርሶች ባለቤት፣ በተፈጥሮ ውበት የታደለችና ከሌሎች አገራት በተለየ መልኩ የዘመን መለወጫ በዓል የምታከብር በመሆኑ ወዳጅ አገራትና ዜጎች የቱሪስት መዳረሻ ምርጫቸው እንዲያደርጓት የባህልና ቱሪዝም ሚኒስቴር ጥሪ አቀረበ። የባህል እና
ቱሪዝም
ሚኒስቴር
በስካይ
ላይት
ሆቴል
ለዲፕሎማቶች
እና
ኤምባሲዎች
የአዲስ
ዓመት
የዘመን
መለወጫ
ዝግጅት፣
ባህላዊና
ታሪካዊ
ቅርሶች
እንዲሁም
የአገሪቷን
የተፈጥሮ
መስህብ
ሀብቶች
ለማስተዋወቅ
በተዘጋጀው
ፕሮግራም
ላይ
የተገኙት
ሚኒስትሯ
ዶክተር
ሂሩት
ካሳው
እንዳሉት
ዘንድሮ
ለሁለተኛ
ጊዜ
የተደረገው
የባህል
እና
ዲፕሎማሲ
ዝግጅት
ዋና
ዓላማ
ባህላዊ
ቅርሶችን
ለሁሉም
ወዳጅ
አገራት
እና
የውጭ
ዜጎች
ለማስተዋወቅ
ነው።
እንደ
ዶክተር
ሂሩት
ገለፃ፤
ኢትዮጵያ
የበርካታ
የሚዳሰሱ እና የማይዳሰሱ ቅርሶች ባለቤት ከመሆኗ ባሻገር በተፈጥሮ ውበት የታደለች አገር ነች። በተለይ ከሌሎች አገራት በተለየ መልኩ የምታከብረው የዘመን መለወጫ በዓል ልዩ ያደርጋታል። ምድረ ቀደምት እና የመጀመሪያው የሰው ልጅ መገኛ አገር መሆኗ ተመራጭነቷን ይጨምረዋል። በመሆኑም ወዳጅ አገራት እና ዜጎች የቱሪስት መዳረሻ ተመራጭ የሆነችውን ኢትዮጵያን ምርጫቸው እንዲያደርጉ አሳስበዋል። «ተፈጥሯዊ እና ሰው ሰራሽ በሆኑ ምክንያት የተለያዩ ታሪካዊ የቅርስ ስፍራዎች ለጉዳት እየተዳረጉ መጥተዋል። ለዚህም ፈጣን ምላሽ በመስጠት ቅርሶቹን ከአደጋ ለመከላከል መረባረብ ይገባል» ያሉት ዶክተር ሂሩት በዚህ ሂደት ኤምባሲዎች እና ዲፕሎማቶች የበኩላቸውን እገዛ እንዲያደርጉ ጠይቀዋል። በተጨማሪም የጣሊያን፣ አሜሪካ እና የፈረንሳይ መንግሥት ለአክሱም እና ላሊበላ ታሪካዊ ቅርሶች ደህንነት መጠበቅ ላደረጉት ከፍተኛ ድጋፍ ምስጋና አቅርበዋል። በዝግጅቱ ላይ ተሳታፊ የነበሩት በተባበሩት መንግሥታት ድርጅት የልማት ፕሮግራም የኢትዮጵያ ተወካይ ሚስተር ቱሃን ሳላህ በበኩላቸው እንደተናገሩት፤ በአዲስ ዓመት የዘመን መለወጫ የማስተዋወቅ ዝግጅት ላይ በመሳተፋቸው እርሳቸው እና መስሪያቤታቸው ትልቅ ክብር እና ምስጋና አለው። ኢትዮጵያ የበርካታ እምቅ የባህል እና ቱሪዝም ሀብት ቢኖራትም ማህበራዊና ኢኮኖሚያዊ ጠቀሜታውን መሬት ላይ በማውረድ በአግባቡ መምራት ላይ ግን ገና ብዙ ይቀራታል። ይህን ለማገዝ ድርጅታቸው ከአገሪቷ መንግሥት ጎን ነው። የውጭ አገራት እና ኢንቨስተሮች ይህን እምቅ አቅም ለማሳደግ ሊሰሩ ይገባል ብለዋል። በዝግጅቱ ላይ የኢትዮጵያን ታሪካዊ እና ባህላዊ ቅርሶች፣ የፋሽን ትርኢት፣ የስእል እና የፎቶ አውደ ርእይ እንዲሁም የሙዚቃ ዝግጅት ለታዳሚዎች እይታ የቀረበ ሲሆን በልዩ ሁኔታም የሙስሊም ሃይማኖታዊ አልባሳት ይዘታቸውን ሳይለቁ ኢትዮጵያዊ ባህል እንዲኖራቸው ዲዛይን በማድረግ ለእይታ ቀርበዋል።አዲስ ዘመን ነሃሴ 26/2011ዳግም ከበደ 